Publication: Magyar Közlöny
Issue: MK-2009-112 (Year: 2009, Number: 112)
Era: 2004-2010
Section: a 18/2009. (VIII. 6.) MNB rendelethez
Paragraph Index: 768

2. Kedvezményezett adatai A „Kedvezményezett (közszolgáltató, díjbeszedõ, biztosító, eladó stb.) neve” mezõben annak a szervezetnek a nevét kell szerepeltetni maximum 32 jel hosszúságban, amely a felhatalmazással jogot szerez arra, hogy a vonatkozó szolgáltatásból eredõ követelését érvényesítse, a fizetõ fél számlájával szemben követeléssel éljen. A „Kedvezményezett azonosítója” mezõbe azt a jelsorozatot kell beírni, amely a fizetõ félnek vagy a szerzõdõ félnek kiküldött számlán, értesítõn vagy szerzõdésen azonos felirattal szerepel. (Forduljon az ügyintézõhöz, ha ilyen adat nem található a számlán!) A felhatalmazás elfogadásáról, az elsõ terhelés esedékességérõl a kedvezményezett tájékoztatja a szerzõdõ felet.

Source: https://magyarkozlony.hu/hivatalos-lapok/d8128d8f90dd19a1d402d211eb10cb7c37b73ea8/dokumentumok/72009873acce2942e3dd229206846fc57df03e92/letoltes